John Leonard Swigert

John Leonard «Jack» Swigert jr. (født 30. august 1931 i Denver, Colorado, død 27. desember 1982 i Washington, DC) var en amerikansk astronaut.

Swigert var testpilot for North American Aviation før han kom til NASA. Fra 1957 til 1964 var han også testpilot for Pratt & Whitney. Han var i luftforsvaret fra 1953 til 1956 og tjenestegjorde i Japan og Korea.

Swigert ble i april 1966 tatt ut som en av 19 nye astronauter. Han var medlem av reservemannskapet for Apollo 7-, Apollo 11- og Apollo 13-ferdene. 72 timer før starten av Apollo 13-ferden erstattet han Thomas Mattingly som pilot for kommandomodulen, etter at Mattingly hadde fått røde hunder.

Swigert fikk i april 1973 permisjon fra NASA for å være direktør for representanthusets Committee on Science and Technology. Han forlot både NASA og komiteen i august 1977 for å engasjere seg politisk. Han døde av kreft 27. desember 1982.

 Referanser 

 Eksterne lenker 


  NASA-biografi

Kategori:Offiserer i U.S. Air Force
Kategori:Astronauter fra USA
Kategori:Testflyvere
Kategori:Apollo-programmet
Kategori:Personer fra Denver